
Raieloa väljastamine
(OÜ Astlanda Ehitus) 

1. Asjaolud ja menetluse käik

24.10.2013a. esitas OÜ Astlanda Ehitus (reg.kood 11366804) Narva Arhitektuuri- ja Linnaplaneerimise Ametile avalduse raieloa väljastamiseks, milles palub väljastada raieluba 39 puu raieks ja vajadusel puude hoolduslõikuseks munitsipaalmaal aadressil Rakvere tänav L3 ja Rakvere tänav L2 Narva linnas. Raieluba taotletakse seoses vee-ja kanalisatsioonitorustike rekonstrueerimisega, 39 lehtpuu (saar, vaher) raie on ette nähtud projektiga Narva linnas vee-ja kanalisatsioonisüsteemide, osa II, rekonstrueerimise tööprojekt (töö nr 0967, Osa II). Puid ei ole võimalik säilitada kuna nad asetsevad trasside kaitsevööndis ja ehituse tsoonis. Juhul kui tööde käigus selgub, et on võimalik osa puudest säilitada siis  OÜ Astlanda Ehitus teavitab sellest Narva Arhitektuuri- ja Linnaplaneerimise Ametit. Raiutud puude asemel istutatakse sama kogus samaliiki istikuid.
2. Õiguslikud alused
Looduskaitseseaduse § 45 alusel tohib tiheasustusalal asuvaid üksikpuid, välja arvatud kasvav mets metsaseaduse tähenduses ja viljapuud, raiuda kohaliku omavalitsuse loa alusel. Loa andmise tingimused ja korra kehtestab kohalik omavalitsus.

Narva Linnavolikogu 06.03.2008 määruse nr. 20 “Raieloa andmise tingimused ja kord” § 4 lõige 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul kui on nõutav vastava projekti või detailplaneeringu olemasolu, otsustab raieloa väljastamise linnavalitsus. 

3. Otsus

3.1 Väljastada OÜ Astlanda Ehitus (reg.kood 11366804) raieluba 39 puu raieks ja vajadusel hoolduslõikuseks munitsipaalmaal aadressil Rakvere tänav L3 ja Rakvere tänav L2 Narva linnas. 

3.2   Kohustada OÜ Astlanda Ehitus (reg.kood 11366804) teostada raiutavate puude asendusistutust, tingimused on kirjeldatud raieloas № 1-18/10293.                           
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametile teha korraldus teatavaks OÜ Astlanda Ehitus (reg.kood 11366804). 

4.2. Korraldus jõustub seadusega sätestatud korras. 
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

